Parow-rolskaatsbaan sorg vir wêreldrekord – Tygerberg Stories
Gottlieb Kotze, die grofsmid, was die uiteindelike wenner, met 'n wêreldrekordtyd van 98 uur 5 minute 55 sekondes. 'n Skare van honderde ondersteuners het Kotze toegejuig toe hy gisteroggend die wêreldrekord oortref het. Selfs die burgemeester, mnr. HJ Winterbach, was daar om die uitgeputte wenner geluk te wens en het 'n heerlike koek vir hom ingedra. Die eerste prys vir die wenner van die marathon was 'n motorkar, 'n Mini Minor, tweede prys 'n skeepsreis na Durban en terug, terwyl die derdeprys-wenner met 'n R100 kontant kon wegstap. (Foto-Beeld, Bylae tot Die Burger, 8 September 1968)
Oom JC Otto van Parow was die vorige jaar in dieselfde kompetisie ná 6¼ uur van die baan gestuur nadat hy " 'n bietjie te woes te kere gegaan het". Hy het strafpunte teen hom gekry. (Die Burger, 8 September 1968)
'n Advertensie vir die Tygerberg-rolskaatsbaan. (Die Burger, 12 April 1979)
Rolskaatsbaan in Parow sluit oor week ná 30 jaar
Die Tygerbergse rolskaatsbaan in Parow sal Saterdagaand ná 30 jaar sy deure finaal sluit.
Die baan is die enigste onderdakbaan in die Wes-Kaap met 'n houtblokkiesvloer en die Tygerberg- en WP-rolskaatsklubs het gereeld hul oefensessies daar gehou.
Hendrine de Wet, mede-eienaar, sê mense was mal oor die klub omdat geen sterk drank en dwelms daar geduld is nie.
Die perseel sal nou vir iets anders ontwikkel word.
(Die Burger, 21 Januarie 1995)
Rolskaats was groot in die 70's en 80's, soos gesien kan word in die fliek Roller Boogie. (Foto: Pinterest)